за докладване на данните за календарната 2018 г. и за периода, продължаващ до и обхващащ годината, в която Обединеното кралство напусне Съюза и в него вече няма да се прилага правото на Съюза.
 (7)
 За да може разделянето на задължението за докладване да се прилага по отношение на докладването на данните за календарната 2018 г., при което данните трябва да бъдат изпратени до 31 март 2019 г., промяната в това задължение следва да влезе в сила и да започне да се прилага преди посочената дата. За всички следващи години датата за докладване на данните следва да бъде 31 март.
 (8)
 Количествата пуснати на пазара на Обединеното кралство флуоровъглеводороди, които трябва да се докладват в съответствие с приложението към настоящия акт за изпълнение, следва да са количествата, пуснати на този пазар за първи път.
 (9)
 Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) No 517/2014,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) No 1191/2014 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 декември 2018 година.
 За Комисията
 Председател
 Jean-Claude JUNCKER
 (1) ОВ L 150, 20.5.2014 г., стр. 195.
 (2) Регламент за изпълнение (ЕС) No 1191/2014 на Комисията от 30 октомври 2014 г. за определяне на формата и средствата за подаване на доклада по член 19 от Регламент (ЕС) No 517/2014 на Европейския парламент и на Съвета за флуорсъдържащите парникови газове (ОВ L 318, 5.11.2014 г., стр. 5).
 ПРИЛОЖЕНИЕ
 В приложението към Регламент (ЕС) No 1191/2014 се добавя следният раздел 13а:
 „Раздел 13а: Попълва се от производителите и вносителите на газове — член 19, параграф 1 от Регламент (ЕС) No 517/2014, както и точка 1, букви а)—г), точка 2, букви а), б) и г), точка 3, букви а) и б) от приложение VII към Регламент (ЕС) No 517/2014.
 Прилага се за първи път при докладването относно дейностите, извършени през 2018 г. (най-късно до 31 март 2019 г.) и през периода, продължаващ до и обхващащ годината, в която правото на Съюза престава да се прилага по отношение на Обединеното кралство и на неговата територия.
 Количествата трябва да бъдат докладвани в метрични тонове с точност до третия знак след десетичната запетая, поотделно за всеки газ, включен в раздел 1 от приложение I към Регламент (ЕС) No 517/2014, за смеси, съдържащи най-малко един от тези газове, или за всеки газ или всяка смес, съдържащи се в предварителни смеси от полиоли.
 АВТОМАТИЧНО ИЗЧИСЛЕНИ КОЛИЧЕСТВА
 КОМЕНТАРИ
 13aA
 Физически пуснато на пазара количество флуоровъглеводороди, с изключение на освободените употреби
 13aA = 4M — Сума на освободените употреби в раздел 5 (5А – 5F)
 ДАННИ, КОИТО ТРЯБВА ДА СЕ ВКЛЮЧАТ В ДОКЛАДА
 13aB
 От които: количество, пуснато на пазара на Обединеното кралство за първи път
 Не се включват количествата, пуснати